Valtioneuvoston päätös Kokemäen tuomiokunnan perustamisesta sekä Euran ja Ulvilan tuomiokuntien uudelleen muodostamisesta
Suomen asetuskokoelma 368/1952.

Valtioneuvoston päätös

Kokemäen tuomiokunnan perustamisesta sekä Euran ja

Ulvilan tuomiokuntien uudelleen muodostamisesta.

Annettu Helsingissä 6 päivänä marraskuuta 1952.



  Valtioneuvosto on oikeusministeriön esittelystä määrännyt, että 1 päivästä heinäkuuta 1953 perustetaan uusi Kokemäen tuomiokunta niminen tuomiokunta ja sanotusta päivästä lukien muodostetaan uudelleen Euran ja Ulvilan tuomiokunnat ja käräjäkunnat seuraavalla tavalla:

K o k e m ä e n   t u o m i o k u n t a:   Kokemäen, Harjavallan, Kauvatsan ja Köyliön kunnat, kaikki yhtenä käräjäkuntana.

U l v i l a n   t u o m i o k u n t a:   1. Ulvilan, Nakkilan, Kullaan, Luvian, Noormarkun, Ahlaisten ja Pomarkun kuntain sekä Porin maalaiskunnan käräjäkunta. 2. Merikarvian ja Siikaisten kuntain käräjäkunta.

E u r a n   t u o m i o k u n t a a n   jää: 1. Eurajoen, Lapin ja Hinnerjoen kuntain sekä Rauman maalaiskunnan käräjäkunta. 2. Euran, Kiukaisten, Honkilahden ja Säkylän kuntain käräjäkunta.

Kaikki mainitut tuomiokunnat ovat suomenkielisiä.

Helsingissä 6 päivänä marraskuuta 1952.

Oikeusministeri Sven Högström.

Hallitusneuvos Urho Miettinen. 

</div>

Tuomiokunnat